
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/49/16.02.2005

	
	
	


A  V  I  Z

asupra proiectului de Lege privind aprobarea Ordonanţei de urgenţă a Guvernului nr. 137/2004 referitoare la unele măsuri privind utilizarea profitului Societăţii Naţionale de Transport Gaze Naturale "Transgaz" S.A. pentru finanţarea unor obiective majore de investiţii

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 137/2004 referitoare la unele măsuri privind utilizarea profitului Societăţii Naţionale de Transport Gaze Naturale "Transgaz" S.A. pentru finanţarea unor obiective majore de investiţii, Camera Deputaţilor fiind  Cameră decizională, trimis cu adresa nr.  PLx 26/14.02.2005.

Potrivit prevederilor art. 60 din Regulamentul Camerei Deputaţilor, membri Comisiei au examinat proiectul de lege în şedinţa din 16 februarie 2005.


Proiectul de lege va avea ca efect creare de fonduri necesare finanţării obiectivelor cuprinse în Strategia proprie de dezvoltare a societăţii, inclusiv în programele prioritare din proiectul "Nabucco", în alte cooperări şi în Programul de dezvoltare al Sistemului naţional de tranport al gazelor naturale pentru alimentarea cu gaze naturale a unor localităţi în perioada mai 2004-noiembrie 2005, aprobat prin Ordonanţa de urgenţă a Guvernului nr. 33/2004, aprobată prin Legea nr. 332/2004 precum şi reducerea considerabilă a costurilor investiţiilor ca o consecinţă a diminuării ponderii creditelor utilizate.

Proiectul de lege a fost adoptat de Senat în şedinţa din 7 februarie 2005.

În urma dezbaterilor, membrii Comisiei pentru politică economică, reformă şi privatizare au hotărât cu 20 de voturi pentru şi 3 voturi împotrivă ca proiectul de lege să fie avizat în forma adoptată de Senat.
                PREŞEDINTE,


     Mihai Tudose
         SECRETAR






    Vasile Cosmin Nicula
                                                                                                                       

Expert parlamentar

                                                                                                               


Alina Hodivoianu                 

